|منذ /28-06-2011||#1|


سر طعم المقبلات التي تقدم بالمطاعم العراقية
السلام عليكم :
من تروحون للمطاعم تعجبكم المقبلات بس متعرفون شنو سرها فراح اكللكم شنو سرهاحتى من اتسووها الرجال يكولج عاشت ايدج والله مرتي خوش طباخة وانتي تموتين فرح اعرفكم كلش زين:
1.سلطة الباذنجان (سلطة روعة تقدمهابعض المطاعم):
1.نحتاج باذنجان مقلي مكعبات
2.خبز مقلي بس مومال بيت (عيش)
3.طماطة عدد اثنين
نضعهم بماعون ونضع عليهم الصوص ومقاديره هي:
3ملاعق طحينية (راشي)،3ملاعق زبادي (لبن)،رشة من الفلفل الابيض والملح ،2حبة ثوم مبشورة ،2عصير ليمونة تخلط المواد ونضعها على الباذنجان.............
2.جاجيك نوع من المقبلات :
1.خيار عدد اثنين مكعبات
2حبة ثوم مبشور
3.معدنوس باقة وحدة مثرومة ناعم
والصلصة سهلة جدا : لبن مع ليمون مع رشة ملح وهنا بكيف الشخص يعني على الذوق ونضعها على المواد وتقدم.
3.نوع من المقبلات يقدم ويكون فيه البزاليا والجزر والدجاج:
نجيب كوب كل من البزاليا المسلوقة والجزر المسلوق طبعا مكعبات والدجاج المسلوق وهم مكعبات نخلطها مع بعضها البعض ونضع الصوص ويكون مايونيز ونخفف باللبن العادي مو الحامض وهذا هو ماكو اسهل منها
4.صوص مميز بالنكهة لاي شي (حيل طيب) تستخدمه المطاعم الراقية :
نص علبة لبن (زبادي)
ملعقتين مايونيز
ملعقتين خردل
رشة شكر وهو سر الطعم
ملعقة صغيرة من الكمون والكركم
5.اكومطعم من المطاعم بكركوك قدم سوب طعمه رهيب وعرفت السر :
سوب مال دجاج اي ماي دجاج نحط عليه ملعقتين نشا او3 يعني انريدة ثخين بس مو كلش مثل اي شوربة وهذا يعتمد على نكهة ماي الدجاج اذا اتسووها طيبة راح يطلع طيب سويتها للخطار اتخبلو عبالهم تمن مهروس ماعرفوا هلكدموطيبة .وترى اكو ناس اتسوي هاي المقبلات بغير طريقة بس هاي طريقتي بعد ماسالت وطلع الطعم مضبوط. واني كلت بعض المطاعم يعني كل مطعم والة خاصيتة وسرموادكولون موهيج ومااعرف شنو .بس اني اسويهن والخطار دائما يطلبوها مني هلكد موطيبة.
وبالختام وقبل السلام لازم تلمولي تبرعات لان كلساع رايحة لمطعم وجايبة وصفة وخسرت فلوس هواية مال تكسي ومااعرف شنو؟
مع تحياتي ياورود
|الأعضاء الذين قالوا شكراً لـ حنونة بزمن قاسي على المشاركة المفيدة:|
|منذ /28-06-2011||#5|


يسلمو قلبي على الوصفات الحلوة وان شاء الله جاري التجريب
بس على الشوربة اول مرة اسمعها بالنشا اعرف الي يريد ايثخنها يسويها بخاشوكة طحين مسهاية بخاشوكة زبد بس راح اجربها وارجعلج خبر يسلمو مرة ثانية
|منذ /28-06-2011||#6|


منورين حبايب قلبي وحبي بغدادية اكوطرق هواية لعمل المقبلات والسلطات وصحيح اللي كلتي بس هاي غير طريقة وفلوس التكسي 100 الف لان رحت اكثر من منطقة وبغيرها مااقبل هههههههههههههههههه .وحبي sasa صحيح احنا نسوي بالطحين لكن اكو مطعم بكركوك يسوي بالنشا يصير طعمة رهيب .منورررررررررررررررررررين مرة ثانية
|مواقع النشر (المفضلة)|
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|

